[{"text_idx": "#000005", "text": "Mi fysa\u2019r cyn-beldroediwr a sylwebydd pe\u0302l-droed S4C yn bwyta cyri i frecwast, cinio a swper o ddewis"}, {"text_idx": "#000006", "text": "Ydach chi\u2019n cofio Toast Toppers neu Arctic Roll? Dach chi\u2019n cofio\u2019r tro cynta\u2019 i chi flasu hufen ia\u0302? Ydy arogl rhai bwydydd yn mynd a chi no\u0302l i\u2019ch plentyndod neu wyliau hudolus yn yr haul? Mae\u2019r gyfres yma\u2019n bwrw golwg ar atgofion rhai o wynebau cyfarwydd Cymru am fwyd a sut mae hynny wedi dylanwadu eu harferion bwyta heddiw. Y cyn-beldroediwr a sylwebydd pe\u0302l-droed S4C, Malcolm Allen, sy\u2019n rhannu ei atgofion bwyd yr wythnos hon. Mae\u2019n byw yn y Groeslon ger Caernarfon yng Ngwynedd..."}, {"text_idx": "#000008", "text": "Dw i\u2019n cofio bob nos Fawrth oedd Mam yn gwneud cauliflower cheese a corned beef efo tatws newydd a ro\u2019n i wastad yn edrych mlaen at fynd adra o\u2019r ysgol ar ddydd Mawrth. Dydy o ddim ots pa ffordd mae fi a\u2019m mhartner, Rhian, wedi trio gwneud y cauliflower cheese ond dan ni methu gwneud o fel oedd Mam. Roedd yn ffefryn cynnar, a chinio dydd Sul hefyd achos roedd Mam yn gneud grefi sbesial."}, {"text_idx": "#000009", "text": "Dw i wrth fy modd yn cwcio cinio dydd Sul ond mae\u2019n rhaid i fi gael mushy peas. Os ydan ni\u2019n mynd i fwyty am ginio Sul a does \u2019na\u2019m mushy peas mi na\u2019i gerdded o \u2018na. Dw i licio cwcio\u2019r cinio Dolig hefyd ac mi na\u2019i wneud Beef Wellington am noson sbesial. Dw i wedi gwneud hwnna i dipyn o bobl. Wnes i gael y rysa\u0301it o lyfr Mary Berry a\u2019i gweld hi\u2019n ei wneud o so dw i wrth fy modd yn gwneud hwnna. Ond Rhian sy\u2019n gwneud y rhan fwya\u2019 o\u2019r coginio."}, {"text_idx": "#000010", "text": "Ro\u2019n i\u2019n 16 oed pan wnes i ddechrau bwyta cyris. Wnes i symud lawr i Lundain pan o\u2019n i\u2019n 16 i chwarae pe\u0302l-droed ac mi wnaeth perchennog un o\u2019r digs lle\u2019r o\u2019n i\u2019n aros fynd a fi am gyri ac ro\u2019n i wrth fy modd. Fyswn i\u2019n cael cyri i frecwast, cinio, te a swper o ddewis. Dw i\u2019n cael cyri o leia\u2019 ddwywaith yr wythnos. Dw i licio rhai sbeisi, a Vindaloo ydy\u2019r ffefryn. Mae rhai Vindaloos yn reit hawdd i\u2019w bwyta a rhai yn rili poeth. Ond dw i jest yn mwynhau rhoi sialens i fi\u2019n hun. Cyris ydy comfort food fi. Lle bynnag dw i\u2019n mynd dw i\u2019n trio rhywle newydd."}, {"text_idx": "#000012", "text": "Dw i wedi trio gwneud cyris fy hun ond fedra\u2019i ddim cael y blas yn iawn \u2013 mae\u2019n haws jest mynd i no\u0302l nhw. Y pryd delfrydol fysa cyri yn Indo Cymru yn Nhreganna, Caerdydd. Mae Ginger yng Nghaerfyrddin yn dda iawn hefyd."}]